Document ID: 32005R0793

A BIZOTTSÁG 793/2005/EK RENDELETE
(2005. május 26.)
7 783 tonnányi, hosszú ideje a görög intervenciós hivatal birtokában lévő hántolatlan rizs közösségi piacon történő újraértékesítésére vonatkozó folyamatos rendkívüli pályázati felhívás meghirdetéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a rizs piacának közös szervezéséről szóló, 2003. szeptember 29-i 1785/2003/EK tanácsi rendeletre (1) és különösen annak 7. cikke (4) és (5) bekezdésére,
mivel:
(1)
A 75/91/EGK bizottsági rendelet (2) megállapította a hántolatlan rizs intervenciós hivatalok általi értékesítésére alkalmazandó eljárást és feltételeket.
(2)
A görög intervenciós hivatal birtokában hosszú ideje van hántolatlan rizs. Indokolt a közösségi piacon értékesíteni 7 783 tonnányi mennyiséget. Az értékesítést a 75/91/EGK rendeletnek megfelelően kell lebonyolítani.
(3)
Mindazonáltal, figyelembe véve a hosszú ideje tartó raktározást és a termék minőségében emiatt bekövetkezett romlást, indokolt eltérni a 75/91/EGK rendelet 5. cikke (1) bekezdésétől és minden egyes érintett tétel minimális eladási árát annak egyedi jellemzői szerint megállapítani, a mezőgazdasági termékek intervenciós ügynökségek által történő felvásárlását, raktározását és értékesítését magukban foglaló intervenciós intézkedésekre vonatkozó számviteli szabályokról szóló, 1990. december 12-i 3597/90/EGK bizottsági rendelet (3) 2. cikke (3) bekezdésének d) pontjával összhangban.
(4)
Figyelemmel az értékesítésre szánt rizs minőségére és jellemzőire, intézkedéseket kell tenni, hogy az ajánlattevő felmérhesse a rizs minőségét az ajánlat benyújtását megelőzően. Indokolt előírni, hogy az ajánlatoknak egész tételre kell szólniuk.
(5)
Az ebben a rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A görög intervenciós hivatal, a 75/91/EGK rendelet rendelkezéseinek megfelelően, folyamatos rendkívüli pályázati felhívást tesz 7 783 tonnányi, birtokában lévő hántolatlan rizs közösségi piacon történő újraértékesítésére.
2. cikk
A 75/91/EGK rendelet 5. cikkének (1) bekezdésétől eltérően a következőkben meghatározott minimális árakat kell alkalmazni:
-
1. tétel
Ár 84,00 €/t körülbelül 1 593 tonna
Raktározó: Milloi Yiannitson Abee
Kougioumgidou raktár, 5 58100 Yannitsa - 4. siló
-
2. tétel
Ár 50,00 €/t körülbelül 1 553 tonna
Raktározó: Milloi Yiannitson Abee
Kougioumgidou raktár, 5 58100 Yannitsa - 5. siló
-
3. tétel
Ár 74,00 €/t körülbelül 1 044 tonna
Raktározó: Milloi Yiannitson Abee
Kougioumgidou raktár, 5 58100 Yannitsa - 5. siló
-
4. tétel
Ár 74,00 €/t körülbelül 1 571 tonna
Raktározó: Milloi Yiannitson Abee
Kougioumgidou raktár, 5 58100 Yannitsa - 7. siló
-
5. tétel
Ár 74,00 €/t körülbelül 790 tonna
Raktározó: Milloi Yiannitson Abee
Kougioumgidou raktár, 5 58100 Yannitsa - 8. siló
-
6. tétel
Ár 124,00 €/t körülbelül 1 075 tonna
Raktározó: Milloi Yiannitson Abee
Kougioumgidou raktár, 5 58100 Yannitsa - 9. siló
3. cikk
(1) A 75/91/EGK rendelet 3. cikkének (2) bekezdésétől eltérően egész tételre vonatkozó ajánlatokat kell tenni.
(2) A 75/91/EGK rendelet 13. cikkének (1) bekezdésétől eltérően az ajánlatokat az ajánlat tárgyát képező tételek tényleges minőségének figyelembevételével kell elkészíteni.
4. cikk
(1) A pályázati felhívás hirdetménye tartalmazza az értékesítendő rizs egyes tételeinek hozzávetőleges minőségi jellemzőit, az elvégzett legfrissebb vizsgálatok alapján.
(2) A pályázati felhívás hirdetményében az ajánlattevő számára lehetőséget kell hagyni az eladás tárgyát képező rizs minőségi jellemzőinek előzetes vizsgálatára és meg kell jelölni az áru raktározási helyét. A vizsgálatot az ajánlattevőnek az ajánlat benyújtása előtt el kell végeznie a raktárban vett minta felhasználásával.
(3) Az áru elszállításakor a pályázó nem vitathatja a hántolatlan rizs minőségét és jellemzőit.
5. cikk
(1) Az első részleges pályázati felhívásra tett ajánlatok benyújtásának határideje június 7., 12 óra (athéni idő szerint).
(2) Az utolsó részleges pályázati felhívásra tett ajánlatok benyújtásának határideje július 21-én 12 órakor jár le (athéni idő szerint).
(3) Az ajánlatokat a görög intervenciós hivatalhoz kell eljuttatni:
OPEKEPE
Acharnon Street 241
GR-10466 Athén
Telefon: (30-210) 212 46 86 és 212 47 88
Fax: (30-210) 212 47 91
6. cikk
A 75/91/EGK rendelet 19. cikkétől eltérően a görög intervenciós hivatal legkésőbb az ajánlatok benyújtási határidejének lejártát követő hét keddjén közli a Bizottsággal, elektronikus úton, az eladások mennyiségét és az egyes tételek eladási árát.
7. cikk
Ez a rendelet az Európai Unió Hivatalos Lapjában való közzétételének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. május 26-án.

Labels: 3
18
17